b'\n_START_ARTICLE_\nKobolttitetrakarbonyylihydridi\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa kobolttitetrakarbonyylihydridi on v\xc3\xa4rit\xc3\xb6nt\xc3\xa4 tai keltaista pahanhajuista sek\xc3\xa4 myrkyllist\xc3\xa4 nestett\xc3\xa4. Myrkyllisyydelt\xc3\xa4\xc3\xa4n se on verrattavissa nikkelikarbonyyliin. Yhdiste haihtuu suhteellisen helposti ja kaasumaisena on v\xc3\xa4rit\xc3\xb6nt\xc3\xa4. Kobolttitetrakarbonyylihydridin rakenteessa kobolttiin on sitoutunut ligandeiksi nelj\xc3\xa4 hiilimonoksidimolekyyli\xc3\xa4 ja vetyatomi. Aine on suhteellisen ep\xc3\xa4stabiili ja alkaa hajota jo matalissa l\xc3\xa4mp\xc3\xb6tiloissa dikobolttioktakarbonyyliksi ja vedyksi. Kobolttitetrakarbonyylihydridi liukenee hieman veteen ja on voimakkaasti hapan muodostaen vesiliuokseen tetrakarbonyylikoboltaatti-ioneja.'